Document ID: /roh_data/filtered/fineweb-2-filterrobots_roh.jsonl.gz/64479

Vulais Vus savair dapli co ch'ils umans vivevan pli baud en la Surselva?
Tge lavurs ch'els faschevan, co els abitavan e sa vestgivan?
Ina visita en la "Casa Carniec" è in viadi en il
temp passà fin en il 16avel tschientaner. Vus vegnis a sa
smirvegliar tge stgazis che Vus chattais qua.
Casa Carniec
Gia
l'edifizi è interessant. La chasa patriziana antica è
stada il pli vegl albiert da la famiglia aristocrata Schmid von
Grüneck. Ils arvieuts en il tschaler ed en il plaunterren derivan
dal temp autmedieval. Ina sala da festa è ornada cun picturas
da paraid da la renaschientscha. 1980 ha ina fundaziun cumprà
la Casa Carniec. La chasa è vegnida renovada ed endrizzada
il 1988 sco museum. L'exposiziun cumpiglia 40 parts e temas da l'exposiziun.
Il territori cumpiglià èn las valladas da la regiun
Surselva. Quest territori cumpiglia cuminazas linguisticas differentas
e multifaras: ils Rumantschs, las persunas da lingua tudestga e
las colonias gualsras da Val S. Pieder, Sursaissa, Valendau e Val
Stussavgia. En il museum chattan ins objects da quasi tut las -
varga 60 - vischnancas.